ai4bharat/Pralekha huggingface dataset:
ఆర్థిక మంత్రిత్వ శాఖ
జి.ఎస్.టి పరిహారంలో లోటును భర్తీచేసుకునేందుకు 7వ ఇన్స్టాల్మెంట్ కింద రాష్ట్రాలకు బ్యాక్ టు బ్యాక్ రుణం కింద రూ6000 కోట్లలు విడుదల చేసిన కేంద్రం.
అన్ని రాష్ట్రాలకు, కేంద్రపాలిత ప్రాంతాలకు ఇప్పటివరకూ మొత్తం 42 వేల కోట్ల రూపాయల మొత్తం విడుదల.
రాష్ట్రాలకు అనుమతించిన అదనపు రుణ అనుమతి రూ 1,06,830 కి ఇది అదనం.
కేంద్ర ఆర్థిక మంత్రిత్వశాఖ, రాష్ట్రాలు తమకు జిఎస్టి పరిహారంలో ఏర్పడే లోటును భర్తీ చేసుకునేందుకు 7వ విడత కింద 6000 కోట్ల రూపాయలు విడుదల చేసింది. ఇందులో 5,516.60 కోట్ల రూపాయలను 23 రాష్ట్రాలకు, విడుదల చేయడం జరిగింది. ఇందులో 483.40 కోట్ల రూపాయలు లెజిస్లేటివ్ అసెంబ్లీలు కలిగిన మూడు కేంద్రపాలిత ప్రాంతాలు (ఢిల్లీ, జమ్ము కాశ్మీర్, పుదుచ్చేరి లకు విడుదల చేశారు. ఈ రాష్ట్రాలు జిఎస్టి కౌన్సిల్ లో సభ్యులుగా ఉన్నాయి.మిగిలిన 6 రాష్ట్రాలు అరుణాచల్ ప్రదేశ్, మణిపూర్, మిజోరం, నాగాలాండ్, సిక్కిం. వీటికి జిఎస్టి అములతో రెవిన్యూ గ్యాప్ ఏదీ లేదు.
జి.ఎస్.టి అమలు వల్ల ఏర్పడనున్న 1.10 లక్షల కోట్ల రూపాయల రెవిన్యూ లోటును దృష్టిలో ఉంచుకుని 2020లో భారత ప్రభుత్వం ప్రత్యేక రుణ విండోను ఏర్పాటు చేసింది. ఈ విండో ద్వారా భారత ప్రభుత్వం రాష్ట్రాలు, కేంద్ర పాలిత ప్రాంతాల తరఫున
రాష్ట్రాలు , కేంద్రపాలిత ప్రాంతాల తరఫున భారత ప్రభుత్వం రుణాలను ఈ విండోలద్వారా సమకూరుస్తుంది. ఈ రుణసేకరణ ఏడు విడతలుగా జరిగింది. ఇప్పటివరకూ సమకూర్చుకున్న రుణాన్ని రాష్ట్రాలకు 2020 అక్టోబర్ 23న, 2020 నవంబర్ 2న, 2020 నవంబర్ 9న, 2020 నవంబర్ 23 న, 2020 డిసెంబర్ 1న , 2020 డిసెంబర్ 7న, 2020 డిసెంబర్ 14న విడుదల చేసింది.
ఈ వారం విడుదల చేసిన మొత్తం రాష్ట్రాలకు విడుదల చేసిన ఈ తరహా నిధుల కోవలో 7వ ఇన్స్టాల్మెంట్. ప్రస్తుత వారం తీసుకున్న రుణానికి వడ్డీ 5.1348 శాతం. ఇప్పటివరకు కేంద్ర ప్రభుత్వం 42,000 కోట్ల రూపాయలను ప్రత్యేక రుణ సమీకరణ పథకం కింద 4.7712 శాతం సగటు వడ్డీ .
జిఎస్టి అమలువల్ల తగ్గిన రెవిన్యూను భరత్ఈ చేసుకోవడానికి స్పెషల్ బారోయింగ ద్వారా నిధులు సమకూర్చడమే కాక, రాష్ట్రాలకు , స్థూల రాష్ట్ర దేశీయోత్పత్తి లో 0.50 శాతానికి సమానమైన మొత్తాన్ని అదనంగా రుణంగా సమకూర్చుకునేందుకు భారత ప్రభుత్వం అనుమతిచ్చింది. ఆప్షన్ -1ని ఎంచుకున్న రాష్ట్రాలకు జిఎస్టి పరిహారంలో లోటు ను బర్తీ చేసుకోవడానిఇక , అదనపు ఆర్ధిక వనరులను సమకూర్చుకోవడానికి ఈ అవకాశం ఇచ్చారు. అన్ని రాష్ట్రాలూ ఆఫ్షన్ =1ను ఎంచుకన్నాయి. ఇందుకు సంబంధించి మొత్తం అదనపు సొమ్ము 1,06,830 కోట్ల రూపాయలు ను ఈ ప్రొవిజన్ కింద 28 రాష్ట్రాలకు కేటాయించారు.
అదనపు రుణాలు సమకూర్చుకోవడానికి 28 రాష్ట్రాలకు అనుమతి మంజూరు చేసిన మొత్తము, రాష్ట్రాలు, కేంద్ర పాలిత ప్రాంతాలకు స్పెషల్ విండో కింద మొత్తాన్ని అనుబంధంలో చేర్చడం జరిగింది.
రాష్ట్రాల వారీగా అదనపు రుణ సేకరణ జిఎస్డిపిలో 0.50 శాతాన్ని అనుమతించారు. స్పెషల్విండో కింద సేకరించిన మొత్తాన్ని రాష్ట్రాలు కేంద్రపాలిత ప్రాంతాలకు 14-12-2020 వరకు పంపిణీ చేసిన మొత్తం కోట్ల రూపాయలలో అనుబంధంలో సూచించడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
150.61 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో దాదాపు 90 లక్షలకుపైగా డోసులు నిర్వహణ
97.30 శాతానికి చేరిన రికవరీ రేటు
గత 24 గంటల్లో 1,41,986 కొత్త కేసులు నమోదు
దేశవ్యాప్త క్రియాశీల కేసుల సంఖ్య 4,72,169
వారపు పాజిటివిటీ రేటు 5.66 శాతం
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన దాదాపు 90 లక్షలకుపైగా డోసులతో  కలిపి, 150.61 కోట్ల డోసులను  టీకా కార్యక్రమం అధిగమించింది. 1,60,89,073 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
10388777
|
|
రెండో డోసు
|
|
9736651
|
|
ఫ్రంట్లైన్ సిబ్బంది
|
|
మొదటి డోసు
|
|
18387012
|
|
రెండో డోసు
|
|
16953203
|
|
15-18 ఏళ్ల వారు
|
|
మొదటి డోసు
|
|
20234580
|
|
18-44 ఏళ్ల వారు
|
|
మొదటి డోసు
|
|
511640381
|
|
రెండో డోసు
|
|
348330801
|
|
45-59 ఏళ్ల వారు
|
|
మొదటి డోసు
|
|
195803770
|
|
రెండో డోసు
|
|
155074089
|
|
60 ఏళ్లు పైబడినవారు
|
|
మొదటి డోసు
|
|
122103139
|
|
రెండో డోసు
|
|
97540500
|
|
మొత్తం
|
|
1506192903
గత 24 గంటల్లో 40,895 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,44,12,740 కు పెరిగింది.
దేశవ్యాప్త రికవరీ రేటు 97.30 శాతానికి చేరింది.
గత 24 గంటల్లో 1,41,986 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 4,72,169. ఇది మొత్తం కేసుల్లో 1.34 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 15,29,948 పరీక్షలు చేశారు. దేశవ్యాప్తంగా ఇప్పటివరకు 68.84 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 5.66 శాతంగా ఉంది. రోజువారీ పాజిటివిటీ రేటు 9.28 శాతంగా నమోదైంది.
ప్రధాన మంత్రి కార్యాలయం
రాజయోగిని దాదీ హృదయ్ మోహినీ జీ కన్నుమూత పట్ల సంతాపం తెలిపిన ప్రధాన మంత్రి
రాజయోగిని దాదీ హృదయ్ మోహినీ జీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘మానవ జాతి ఇక్కట్టులను తొలగించడానికి, సామాజిక సాధికారిత ను పెంచడానికి లెక్కలేనన్ని ప్రయత్నాలను చేసినందుకు గాను రాజయోగిని దాదీ హృదయ్ మోహినీ జీ ని స్మరించుకోవడం జరుగుతుంది. బ్రహ్మ కుమారీ ల పరివారం తాలూకు సకారాత్మకమైన సందేశాన్ని ప్రపంచం అంతటా వ్యాప్తి చేయడం లో ఆవిడ ఒక ప్రముఖ పాత్ర ను పోషించారు. ఆమె కన్నుమూత తో కలత చెందాను. ఓమ్ శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
ప్రధాని నరేంద్ర మోదీ, బంగ్లాదేశ్ ప్రధాని షేక్ హసీనా ఉమ్మడిగా ప్రారంభించిన భారత్-బంగ్లాదేశ్ మైత్రి పైప్ లైన్
భారత్ కు పొరుగుదేశంతో ఉన్న రెండో సీమాంతర ఇంధన పైప్ లైన్ ఐ బి ఎఫ్ పి
బంగ్లాదేశ్ తో పెరిగిన అనుసంధానత వల్ల ప్రజల మధ్య బంధం మరింత బలోపేతం
ప్రధాని శ్రీ నరేంద్ర మోదీ, బంగ్లాదేశ్ ప్రధాని షేక్ హసీనా ఈరోజు ఉమ్మడిగా భారత్-బంగ్లాదేశ్ మైత్రి పైప్ లైన్  ను వర్చువల్ పద్ధతిలో ప్రారంభించారు. ఈ పైప్ లైన్ నిర్మాణానికి ఇరుదేశాల ప్రధానులు 2018 సెప్టెంబర్ లో శంకుస్థాపన చేశారు. నుమాలీగర్ రిఫైనరీ లిమిటెడ్ సంస్థ 2015 నుంచి బంగ్లాదేశ్ కు పెట్రోలియం ఉత్పత్తులు సరఫరా చేస్తోంది. భారత్ కు పొరుగుదేశంతో ఉన్న రెండో సీమాంతర ఇంధన పైప్ లైన్ ఐ బి ఎఫ్ పి.
భారత్-బంగ్లాదేశ్ సంబంధాలలో ఇంధన, విద్యుత్ సహకారం చాలా కీలకంగా ఉంటోంది. బంగ్లాదేశ్ కు హి స్పీడ్ డీజిల్ సరఫరా చేయటానికి భారత్-బంగ్లాదేశ్ మధ్య మొట్ట మొదటి సీమాంతర ఇంధన పైప్ లైన్ ఐబీఎఫ్ పి. దీని రవాణా సామర్థ్యం ఏడాదికి 1 మిలియన్ మెట్రిక్ టన్నులు. బంగ్లాదేశ్ తో పెరిగిన అనుసంధానత వల్ల ఇరుదేశాల ప్రజల మధ్య బంధం మరింత బలోపేతమవుతుంది.
భారత దేశపు అభివృద్ధి భాగస్వాములలో బంగ్లాదేశ్ చాలా ముఖ్యమైనది. ఈ ప్రాంతంలో అతిపెద్ద వాణిజ్య భాగస్వామి కూడా బంగ్లాదేశ్. ఈ మైత్రీ పైప్ లైన్ వాడకంలోకి వచ్చిన తరువాత రెండు దేశాల మధ్య ఇప్పటి ఇంధన సహకారం మరింత పెరుగుతుంది. అదే విధంగా బంగ్లాదేశ్ పురోగతి , మరీ ముఖ్యంగా వ్యవసాయ రంగ పురోగతి పెరుగుతుంది.
ఈ ప్రాజెక్ట్ విషయంలో ఎప్పటికప్పుడు మార్గదర్శనం చేసినందుకు ప్రధాని మోదీ ఈ సందర్భంగా బంగ్లాదేశ్ ప్రధాని షేక్ హశీనాకు ధన్యవాదాలు తెలియజేశారు. ఇరుదేశాల ప్రజల ప్రయోజనం కోసం ఇదే విధంగా కలసి పనిచేయాలని ఆకాంక్షించారు.
ఆర్థిక మంత్రిత్వ శాఖ
తీవ్రమైన మహమ్మారి నేపథ్యంలో, కొన్ని చట్ట ప్రకారం దాఖలు చేయవలసిన పత్రాల గడువు తేదీలను పొడిగించిన - ప్రభుత్వం
తీవ్రమైన కోవిడ్ -19 మహమ్మారి కారణంగా తలెత్తుతున్న ప్రతికూల పరిస్థితుల దృష్ట్యా, అదేవిధంగా, చట్ట ప్రకారం దాఖలు చేయవలసిన కొన్ని పత్రాల గడువు తేదీలను సడలించమని కోరుతూ, దేశవ్యాప్తంగా ఉన్న పన్ను చెల్లింపుదారులు, పన్ను కన్సల్టెంట్లతో పాటు, ఇతర భాగస్వాముల నుండి వచ్చిన అనేక అభ్యర్థనల మేరకు, ప్రభుత్వం ఈ రోజు కొన్ని గడువు తేదీలను పొడిగించింది.
అనేక విజ్ఞప్తులు అందుకున్న నేపథ్యంలో, వివిధ భాగస్వాములు ఎదుర్కొంటున్న ఇబ్బందులను తగ్గించడం కోసం, ఆదాయ పన్ను చట్టం, 1961  లోని సెక్షన్ 119 ప్రకారం, పన్ను చెల్లింపుదారులు దాఖలు చేసే వివిధ పత్రాల దాఖలు విషయంలో, కేంద్ర ప్రత్యక్ష పన్నుల మండలి , ఈ క్రింది సడలింపులను ప్రకటించింది:
ఏ) చట్టం యొక్క XX అధ్యాయం క్రింద కమిషనర్  కు అప్పీల్ చేయడం కోసం - ఆ సెక్షన్ కింద దాఖలు చేసే చివరి తేదీ 2021 ఏప్రిల్, 1 లేదా ఆ తరువాత, ఆ సెక్షన్ కింద అందించిన సమయం లోపు లేదా 2021, మే, 31వ తేదీ, ఈ రెండింటిలో ఏది తర్వాత వస్తుందో ఆతేదీ నాటికి దాఖలు చేయవచ్చు;
బి) చట్టం యొక్క సెక్షన్ 144 సి కింద వివాద పరిష్కార ప్యానెల్  కు అభ్యంతరాలు తెలియజేయడం కోసం - ఆ సెక్షన్ కింద దాఖలు చేసే చివరి తేదీ 2021 ఏప్రిల్, 1 లేదా ఆ తరువాత, ఆ సెక్షన్ కింద అందించిన సమయం లోపు లేదా 2021 మే 31వ తేదీ, ఈ రెండింటిలో ఏది తర్వాత వస్తుందో, ఆ తేదీ నాటికి దాఖలు చేయవచ్చు;
సి) చట్టం యొక్క సెక్షన్ 148 కింద నోటీసు కు ప్రతిస్పందనగా ఆదాయపు పన్ను రిటర్నులు దాఖలు చేయడం కోసం - ఆ నోటీసు కింద ఆదాయ పన్ను రిటర్న్ దాఖలు చేసే చివరి తేదీ 2021 ఏప్రిల్, 1 లేదా ఆ తరువాత, ఆ నోటీసు క్రింద లేదా అనుమతించిన సమయం లోపు లేదా 2021 మే, 31వ తేదీ, ఈ రెండింటిలో ఏది తర్వాత వస్తుందో, ఆ తేదీ నాటికి దాఖలు చేయవచ్చు;
డి) 2021 మార్చి 31వ తేదీ లేదా అంతకన్నా ముందు దాఖలు చేయాల్సిన మదింపు సంవత్సరం 2020-21 కొరకు, ఉప-సెక్షన్  కింద గడువు దాటిన తర్వాత దక్ఖలు చేసే రిటర్న్ మరియు చట్టం యొక్క సెక్షన్ 139 లోని ఉప-సెక్షన్  కింద సవరించిన రిటర్న్ దాఖలు చేయడానికి - 2021 మే, 31వ తేదీ లేదా అంతకు ముందు దాఖలు చేయవచ్చు;
ఈ) ఆదాయపు పన్ను నిబంధనలు, 1962 లోని నిబంధన 30 ప్రకారం, 2021 ఏప్రిల్ 30వ తేదీ లోపు  లోపు చెల్లించి, దాఖలు చేయవలసి ఉన్న - చట్టం యొక్క సెక్షన్ 194-Iఏ, సెక్షన్ 194-Iబి మరియు సెక్షన్ 194-I ఎమ్ కింద వసూలు చేసిన పన్ను చెల్లింపు మరియు, ఆ విధంగా వసూలు చేసిన పన్ను చెల్లింపు కోసం చలాన్ తో కూడిన స్టేట్ మెంట్ దాఖలు చేయడం కోసం - 2021 మే, 31 తేదీన లేదా అంతకు ముందు చెల్లించి, దాఖలు చేయవచ్చు;
ఎఫ్) 2021 ఏప్రిల్, 30వ తేదీన లేదా అంతకు ముందు దాఖలు చేయవలసిన - ఫారం నెం. 60 లో వెల్లడించిన వివరాలతో స్వీకరించిన, ఫారం నం. 61 లోని స్టేట్ మెంట్ ను 2021 మే, 31వ తేదీన లేదా అంతకు ముందు దాఖలు చేయవచ్చు.
ఈ మేరకు 30.04.2021 తేదీతో కూడిన ఎఫ్.నెం: 225/49/2021 /ఐ.టి.ఐ-II లోని సి.బి.డి.టి. సర్క్యులర్ నెం: 8/2021 జారీ చేయబడింది. ఈ సర్క్యులర్ www.incometaxindia.gov.in. వెబ్-సైట్ లో అందుబాటులో ఉంది.
ఈ క్లిష్ట సమయాల్లో, ఉపశమనం కలిగించాలనే లక్ష్యంతో పన్ను చెల్లింపుదారులు సమర్పించవలసిన వివిధ సమ్మతులను సులభతరం చేయడానికి ప్రభుత్వం ఇటీవల చేపట్టిన కార్యక్రమాలలో పైన పేర్కొన్న సడలింపులు తాజావి.
ప్రధాన మంత్రి కార్యాలయం
మనవైన విశిష్ట సాంస్కృతిక అంశాలను ప్రదర్శించే ఉజ్వల వేడుకలకు నిలయం భారతదేశం: ప్రధానమంత్రి
మన విశిష్ట సాంస్కృతిక అంశాలను ప్రదర్శించే అనేక ఉజ్వల వేడుకలకు భారతదేశం నిలయమని ప్రధానమంత్రి శ్రీ నరేంద్ర మోదీ అన్నారు. ఈ మేరకు మాధవ్పూర్ మేళాను గుజరాత్-ఈశాన్య ప్రాంతాలను కూడా కలిపే అసాధారణ వేడుకగా శ్రీ మోదీ పేర్కొన్నారు.
కేంద్ర చట్ట-న్యాయశాఖ మంత్రి శ్రీ కిరణ్ రిజిజు ట్వీట్కు స్పందనగా పంపిన సందేశంలో:
“భారతీయులకు ప్రత్యేకమైన సాంస్కృతికాంశాలను ప్రదర్శించే అనేక ఉజ్వల వేడుకలకు నిలయం భారతదేశం. అందులో భాగమైన మాధవపూర్ మేళా అటువంటి అసాధారణ వేడుక. ఇది గుజరాత్-ఈశాన్య ప్రాంతాలను కూడా కలుపుతుంది. నేను #MannKiBaat ఎపిసోడ్లో కూడా దీనిగురించి సవివరంగా మాట్లాడాను. youtu.be/ZGZeyNlodoo” అని పేర్కొన్నారు.
ప్రధాన మంత్రి కార్యాలయం
వయోజనుల లో 75 శాతం మంది కి పైగా టీకామందు రెండు డోజుల ను ఇప్పించడం పూర్తికావడం పట్ల సంతోషాన్ని వ్యక్తం చేసిన ప్రధాన మంత్రి
వయోజనుల లో 75 శాతం మంది కి పైగా టీకామందు రెండు డోజుల ను ఇప్పించడం అనేది పూర్తి కావడం పట్ల ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
ఆరోగ్యం మరియు కుటుంబ సంక్షేమం శాఖ కేంద్ర మంత్రి డాక్టర్ మన్ సుఖ్ మాండవియ చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ –
‘‘వయోజనుల లో 75 శాతం మంది కి పైగా టీకామందు తాలూకు రెండు డోజుల ను ఇప్పించడం పూర్తి అయింది.
ప్రాముఖ్యం గల ఈ కార్యానికి గాను మన తోటి పౌరులు అందరి కి ఇవే అభినందన లు.
టీకామందు ను ఇప్పించాలనే మన కార్యక్రమాన్ని సఫలం చేస్తున్నటువంటి వారందరిని చూసుకొని గర్వపడుతున్నాను.’’ అని ఆ ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
గత 24 గంటలలో 1.13 కోట్లకుపైగా వాక్సిన్ డోస్లు వేయడం జరిగింది.
జాతీయ వాక్సినేషన్ కార్యక్రమంలో భాగంగా ఇప్పటివరకు 69.90 కోట్ల వాక్సిన్ డోస్లు వేయడం జరిగింది.
గత 24 గంటలలో 31,222 కొత్త కేసులు నమోదయ్యాయి.
మొత్తం కేసులలో క్రియాశీల కేసులు 1.19 శాతం గా ఉన్నాయి.
ఇండియాలో క్రియాశీల కేస్లోడ్ 3,92,864 గా ఉంది.
రికవరీ రేటు ప్రస్తుతం 97.48 శాతం గా ఉంది.
గత 24 గంటలలో కోలుకున్నవారు 42,942. దీనితో మొత్తం కోలుకున్న వారి సంఖ్య 3,22,24,937 కు చేరిక.
వారపు పాజిటివిటి రేటు 2.56 శాతం. ఇది గత 74 రోజులుగా3 శాతం కంటే తక్కువగా ఉంది.
రోజువారి పాజిటివిటి రేటు 2.50 శాతం. ఇది గత 8 రోజులుగా 3 శాతం కంటే తక్కువగా ఉంది.
ఇప్పటివరకు మొత్తం 53.31 కోట్ల కోవిడ్ నిర్ధారణ పరీక్షలు నిర్వహించడం జరిగింది.
సాంస్కృతిక మంత్రిత్వ శాఖ
2019, 2020 మరియు 2021 సంవత్సరాల్లో తమ ప్రదర్శనలతో యువ ప్రతిభావంతులుగా గుర్తింపు పొందిన భారతదేశంలోని 102 మంది  కళాకారులకు ఉస్తాద్ బిస్మిల్లా ఖాన్ యువ పురస్కార్ను ప్రదానం చేసిన శ్రీ జి. కిషన్ రెడ్డి
ఉస్తాద్ బిస్మిల్లా ఖాన్ యువ పురస్కార్  దేశంలోని యువతను సంప్రదాయ చరిత్ర వైపు ఆకర్షిస్తుంది: శ్రీ జి.కిషన్ రెడ్డి
ఫిబ్రవరి 15న న్యూఢిల్లీలోని రవీంద్ర భవన్లో గల మేఘదూత్ థియేటర్ కాంప్లెక్స్లో ఉస్తాద్ బిస్మిల్లా ఖాన్ యువ పురస్కార్  2019, 2020 మరియు 2021ని కేంద్ర సాంస్కృతిక, పర్యాటక మరియు డోనర్ మంత్రి శ్రీ జి. కిషన్ రెడ్డి ప్రదానం చేశారు. సంగీత నాటక అకాడమీ చైర్ పర్సన్ డాక్టర్ సంధ్యా పురేచా కార్యక్రమానికి అధ్యక్షత వహించారు.
సంగీత నాటక అకాడమీ, సంగీతం, నృత్యం మరియు నాటక జాతీయ అకాడమీ దేశంలోని ప్రదర్శన కళలకు సంబంధించిన అత్యున్నత సంస్థ. న్యూఢిల్లీలో 8 నవంబర్ 2022న జరిగిన జనరల్ కౌన్సిల్ సమావేశంలో 102 మంది కళాకారులను  ఎంపిక చేసింది. ఉస్తాద్ బిస్మిల్లా ఖాన్ యువ పురస్కార్ 2019, 2020 మరియు 2021 కోసం తమ ప్రదర్శన కళలలో తమ రంగాలలో యువ ప్రతిభావంతులుగా దేశవ్యాప్తంగా వీరు ముద్ర వేశారు. 14 నుండి 17 ఫిబ్రవరి 2023 వరకు సంగీతం, నృత్యం మరియు నాటకాలపై నాలుగు రోజుల ఉత్సవం జరుగుతుంది. న్యూఢిల్లీలోని రవీంద్ర భవన్లో గల మేఘదూత్ థియేటర్ కాంప్లెక్స్లో 2019 సంవత్సరానికి ఉస్తాద్ బిస్మిల్లా ఖాన్ యువ పురస్కార గ్రహీతలను ప్రదర్శిస్తోంది.
ఉస్తాద్ బిస్మిల్లా ఖాన్ యువ పురస్కారంతో సత్కరించబడిన కళాకారులకు శ్రీ జి. కిషన్ రెడ్డి అభినందనలు తెలిపారు. కళలను ప్రోత్సహించడం, ప్రోత్సాహం అందించడం దేశ సంప్రదాయమని ఆయన అన్నారు. భారతదేశం నుండి కళను విడదీయలేమని చెప్పారు. కళాకారులు తమ కళలను రేపటి తరానికి తీసుకెళ్లేందుకు గొప్పగా కృషి చేస్తారని కేంద్ర మంత్రి అన్నారు.
దేశంలోని ఈశాన్య ప్రాంతానికి చెందిన 19 మంది కళాకారులు ఈ ప్రాంతపు మారిన పరిస్థితులను తెలియజేసే అవార్డును గెలుచుకున్న విషయాన్ని ఆయన మరింత హైలైట్ చేశారు. ఈ అవార్డు కళాకారులందరినీ ప్రోత్సహించడమే కాకుండా సంప్రదాయ చరిత్ర, కళల వైపు యువతను ఆకర్షిస్తుందని కేంద్ర మంత్రి అన్నారు.
ఉస్తాద్ బిస్మిల్లాఖాన్ యువ పురస్కారం, 40 సంవత్సరాల వయస్సు వరకు కళాకారులకు ఇవ్వబడుతుంది. ఇది విభిన్న ప్రదర్శన కళల రంగాలలో అత్యుత్తమ యువ ప్రతిభను గుర్తించి ప్రోత్సహించడం మరియు వారి జీవిత ప్రారంభంలో వారికి జాతీయ గుర్తింపును అందించాలనే లక్ష్యంతో 2006 సంవత్సరంలో ప్రవేశపెట్టబడింది. తద్వారా వారు ఎంచుకున్న రంగాలలో ఎక్కువ నిబద్ధత మరియు అంకితభావంతో పని చేయవచ్చు. ఉస్తాద్ బిస్మిల్లా ఖాన్ యువ పురస్కారం కింద రూ. 25,000/- , ఒక అంగవస్త్రం మరియు ఫలకాన్ని అందిస్తారు.
యువజన వ్యవహారాలు, క్రీడల మంత్రిత్వ శాఖ
బాక్సర్ దుర్యోధన్ సింగ్ నేగీకి కొవిడ్ పాజిటివ్, లక్షణాలు లేవు, వైద్యుల పర్యవేక్షణ
పటియాలా సాయ్ కేంద్రంలో శిక్షణలో ఉన్న బాక్సర్ దుర్యోధన్ సింగ్ నేగీ  కొవిడ్ పాజిటివ్గా తేలారు. అయితే లక్షణాలేమీ లేవు. ఆయన్ను వెంటనే కొలంబియా ఏసియా హాస్పిటల్కు తరలించి వైద్యం అందిస్తున్నారు.
దీపావళి సందర్భంగా ఆయన విరామం తీసుకుని స్వస్థలం వెళ్లారు. తిరిగివచ్చాక క్వారంటైన్లో ఉన్నారు. సాయ్ నిబంధనల మేరకు ఆరోరోజున కొవిడ్ పరీక్షలు చేయగా పాజిటివ్ అని తెలిసింది.
దుర్యోధన్ సింగ్ నేగీ త్వరగా కోలుకునేందుకు అవసరమైన అన్ని సంరక్షణ చర్యలు తీసుకుంటున్నారు.
రహదారి రవాణా, హైవేల మంత్రిత్వ శాఖ
దేశంలో ఎలక్ట్రిక్ వాహనాల వినియోగాన్ని పెంపొందించేందుకు అవసరమైన చర్యలను ప్రభుత్వం తీసుకుంటోందని శ్రీ గడ్కరీ చెప్పారు
కాలుష్యాన్ని తగ్గించే విస్తృత జాతీయ ఎజెండాను సాధించడానికి వాహన పరిశ్రమ కలసిరావాలి: శ్రీ గడ్కరీ
దేశవ్యాప్తంగా 69 వేల పెట్రోల్ పంపుల వద్ద కనీసం ఒక ఎలక్ట్రిక్ వెహికల్ ఛార్జింగ్ కియోస్క్ను ఏర్పాటు చేయాలని ప్రభుత్వం యోచిస్తోంది: శ్రీ గడ్కరీ
వచ్చే 5 సంవత్సరాలలో భారతదేశాన్ని ఆటోమొబైల్ తయారీ కేంద్రంగా మార్చడానికి ప్రభుత్వం కృషి చేస్తోంది: శ్రీ నితిన్ గడ్కరీ
పరిశ్రమకు అవసరమైన వనరులను, సౌకర్యాలను ఏర్పాటు చేయడం ద్వారా భారతదేశంలో ప్రపంచస్థాయి కంపెనీలను ఏర్పాటు చేయడమే ప్రభుత్వ లక్ష్యమని రోడ్డు రవాణా, జాతీయ రహదారులు & ఎంఎస్ఎంఇ మంత్రి శ్రీ నితిన్ గడ్కరీ అన్నారు. దేశంలో ఎలక్ట్రిక్ వాహనాల పెరుగుదలను వేగవంతం చేయడానికి అవసరమైన విధానాలను రూపొందించేందుకు ప్రభుత్వం ప్రయత్నిస్తోందని చెప్పారు. వర్చువల్లో జరిగిన 9వ ఎడిషన్ ఆటో సర్వ్ -2020 ఎలక్ట్రిక్ మొబిలిటి కాన్ఫరెన్స్ 2020 ప్రసంగించిన శ్రీ గడ్కరీ" వాహన పరిశ్రమ ఉమ్మడిగా సరికొత్త అవకాశాలను అందుకుంటూ కాలుష్యాన్ని తగ్గించే విస్తృత జాతీయ ఎజెండాను సాధించడానికి పనిచేయాలని" చెప్పారు.
ఎలక్ట్రిక్ వాహనాలను ప్రోత్సహించడానికి ప్రభుత్వం తీసుకుంటున్న అనేక చర్యలను ఆయన వివరించారు. జిఎస్టిని 5% కి తగ్గించడం, బ్యాటరీ డిలింకింగ్కు అనుమతించడం వాహన ధరను తగ్గించేందుకు చేపట్టిన చర్యలను వివరించారు. బ్యాటరీ ఛార్జింగ్ అనుకూలమైన వ్యవస్థ చాలా ముఖ్యమైనదని అందుకోసం ప్రజల్లో ఎలక్ట్రికల్ వాహనాల వినియోగం పట్ల ఆసక్తిని పెంపొందించేందుకు దేశంలోని సుమారు 69 వేల పెట్రోల్ పంపుల వద్ద కనీసం ఒక ఎలక్ట్రిక్ ఛార్జింగ్ కియోస్క్ ఏర్పాటు చేయాలని ప్రభుత్వం యోచిస్తోందని తెలిపారు.
శ్రీ గడ్కరీ మాట్లాడుతూ, “వచ్చే ఐదేళ్లలో భారతదేశాన్ని ప్రపంచ ఆటోమొబైల్ తయారీ కేంద్రంగా మార్చడానికి ప్రభుత్వం కృషి చేస్తోందని..అది తన కల" అని చెప్పారు. ప్రధాని చేపట్టిన ఆత్మనిర్భర్ భారత్ లక్ష్యాన్ని చేరుకోవడానికి అది దోహదం చేస్తుందన్నారు.
వచ్చే 5 సంవత్సరాలలో ప్రపంచ ఆటోమొబైల్ తయారీ కేంద్రంగా అవతరించడానికి భారతదేశం సిద్ధంగా ఉందని ఆయన స్పష్టం చేశారు. విభిన్న రకాల మోడళ్ల తయారీ, బలమైన పరిశోధన మరియు అభివృద్ది విభాగం, భారీ మార్కెట్, స్థిరమైన ప్రభుత్వం, ప్రతిభగల యువ ఇంజనీర్లు ద్వారా ఆటో పరిశ్రమ గణనీయమైన ప్రగతి సాధించినందున ఇది సాధ్యమని ఆయన అభిప్రాయపడ్డారు. ఇప్పటికే ప్రపంచంలోనే అతిపెద్ద ద్విచక్ర వాహనాల తయారీ సంస్థ భారత్ అని ఆయన అన్నారు.
ఈ రంగంలో భారీ అభివృద్దికి ఉన్న అవకాశాలను గుర్తించిన ప్రభుత్వం ప్రొడక్షన్ లింక్డ్ ఇన్సెంటివ్  కింద ఈ రంగానికి రూ .51000 కోట్లు కేటాయించిందని..రానున్న సమీప భవిష్యత్తులో ఆటోమొబైల్ రంగంలో 25 మిలియన్ల మంది నైపుణ్యం గల ఉద్యోగాల అవసరం ఉందని ఆయన పేర్కొన్నారు. ఈ పరిశ్రమ గరిష్ట ఉద్యోగాలు మరియు వృద్ధిని సృష్టించబోతున్నందున ఇది చాలా ముఖ్యమైనదని తెలిపారు.
పెట్రోల్ లేదా ఇథనల్ / సిఎన్జిని ఇంధనంగా ఉపయోగించుకునే ఫ్లెక్స్ ఇంజిన్ల తయారీకి ముందుకు రావాలని శ్రీ గడ్కరీ ఆటోమొబైల్ పరిశ్రమకు పిలుపునిచ్చారు. ఈ విషయంలో భారత ఆటో పరిశ్రమ బ్రెజిల్, యుఎస్ ఆటో రంగాలను ఉదాహరణగా తీసుకోవచ్చని సూచించారు. సిఎన్జి, హైడ్రోజన్, విద్యుత్ వంటి ప్రత్యామ్నాయ మరియు తక్కువ కాలుష్య ఇంధనాల వినియోగంలో ఉన్న అవకాశాలను మన పరిశ్రమ ఉపయోగించుకుంటుందనే విశ్వాసాన్ని ఆయన వ్యక్తం చేశారు.
ఢిల్లీ, ముంబై ఎక్స్ప్రెస్వేలలో ఇ-హైవే తయారీకి ప్రభుత్వం కృషి చేస్తోందని శ్రీ గడ్కరీ అన్నారు. మార్కెట్ అవసరాలను తీర్చడానికి డబుల్ డెక్కర్ బస్సుల తయారీ సహా వివిధ రకాలను తయారు చేయడంపై ఆటో రంగం దృష్టి పెట్టాలని ఆయన అన్నారు.
విద్యుత్తు మంత్రిత్వ శాఖ
దేశం మొట్టమొదటి కన్వర్జెన్స్ ప్రాజెక్టును అమలు చేయడానికి గోవా డిఎన్ఆర్ఈ తో అవగాహన ఒప్పందం కుదుర్చుకున్న ఈఈఎస్ఎల్
వ్యవసాయ రంగంలో ఎంతో అవకాశం ఉన్న తాజా హరిత విప్లవానికి ఎంఓయు ప్రారంభమైంది: శ్రీ ఆర్.కె. సింగ్
వ్యవసాయం కోసం వికేంద్రీకృత సౌర,ఇంధన పొదుపు చేయగల పంపులు మరియు గ్రామీణ ఎల్ఈడీతో సహా, కన్వర్జెన్స్ ప్రాజెక్టులు రూపొందిస్తారు
గోవాలోని విద్యుత్ మంత్రిత్వ శాఖ, నూతన, పునరుత్పాదక ఇంధన విభాగం  క్రింద ప్రభుత్వరంగ సంస్థల ఉమ్మడి సంస్థ అయిన ఎనర్జీ ఎఫిషియెన్సీ సర్వీసెస్ లిమిటెడ్  దేశంలోనే మొట్టమొదటి కన్వర్జెన్స్ ప్రాజెక్ట్ రాష్ట్రంలో ప్రారంభించడానికి ఈ రోజు అవగాహన ఒప్పందంపై సంతకం చేసింది. కేంద్ర విద్యుత్ మరియు నూతన మరియు పునరుత్పాదక ఇంధన శాఖ మంత్రి  శ్రీ ఆర్కె సింగ్, గోవా విద్యుత్ మంత్రి శ్రీ నీలేష్ కాబ్రాల్, విద్యుత్ మంత్రిత్వ శాఖ కార్యదర్శి శ్రీ సంజీవ్ నందన్ సహాయ్ మరియు ఇతర సీనియర్ల సమక్షంలో ఈ అవగాహన ఒప్పందం కుదుర్చుకున్నారు.
అవగాహన ఒప్పందం ప్రకారం, ఈఈఎస్ఎల్, డిఎన్ఆర్ఈ సాధ్యాసాధ్య అధ్యయనాలు, వికేంద్రీకృత సౌర శక్తి ప్రాజెక్టుల అమలును నిర్వహిస్తాయి. ఈఈఎస్ఎల్ సౌర శక్తి ప్రాజెక్టులను అమలు చేస్తుంది, 100 మెగావాట్ల వికేంద్రీకృత గ్రౌండ్ మౌంటెడ్ సౌర విద్యుత్ ప్రాజెక్టులను వ్యవసాయ పంపింగ్ కోసం ఉపయోగించుకోవాలి, సుమారు 6,300 వ్యవసాయ పంపులను బీఇ స్టార్ రేటెడ్ ఎనర్జీ ఎఫిషియెన్సీ పంపులతో భర్తీ చేస్తుంది మరియు గ్రామీణ ప్రాంతాల గృహాలకు సుమారు 16 లక్షల ఎల్ఈడి బల్బులను పంపిణీ చేస్తుంది.
ఈ సందర్భంగా విద్యుత్, కొత్త & పునరుత్పాదక ఇంధన శాఖ మంత్రి శ్రీ ఆర్ కె సింగ్ మాట్లాడుతూ, ఈఈఎస్ఎల్ మరియు గోవా ప్రభుత్వాల మధ్య ఈ రోజు అవగాహన ఒప్పందం తాజా హరిత విప్లవానికి శ్రీకారం చుట్టినట్టు అని అన్నారు. 'మేము పీఎం-కుసుమ్ ను ప్రారంభించినప్పుడు, వ్యవసాయ రంగంలో తాజా హరిత విప్లవాన్ని పునః ప్రారంభించినట్టే అని అనుకున్నాము ఈ నమూనాను ఇతర రాష్ట్రాలు అవలంబిస్తాయని భావిస్తున్నాం, ఎందుకంటే వేల కోట్లను ఖర్చు చేస్తున్న అనేక రాష్ట్రాల్లో ఇది వ్యవసాయ రంగానికి నీటి ఖర్చుల పరంగా నష్టాలను తగ్గిస్తుంది' అని ఆయన అన్నారు. రైతులు విద్యుత్, భూగర్భ జలాలపై పొదుపు చేయడాన్ని ప్రోత్సహించాలని తన కొత్త మరియు పునరుత్పాదక ఇంధన మంత్రిత్వ శాఖను కోరినట్లు శ్రీ సింగ్ చెప్పారు. అలాగే పీఎం-కుసుమ్ క్రింద ఉన్న అవకాశాలను రాష్ట్రాలు ఉపయోగించుకుంటాయని అనుకుంటున్నట్టు ఆయన తెలిపారు. కొత్త రూఫ్ టాప్ సోలార్ స్కీమ్తో కలిసి ఇది రైతులు, రాష్ట్రాలకు ఇద్దరికీ లాభదాయకమే అనే విషయం రుజువు చేస్తుంది అని ఆయన తెలిపారు. వాటిని హరిత రాష్ట్రాలుగా మార్చడానికి సహాయపడుతుంది. కేంద్రం సాధ్యమయ్యే అన్ని విధాలా సహకారం అందిస్తుందని, ఈ విషయంలో సారథ్యం వహించాల్సిందిగా ఆయన గోవాను కోరారు.
రక్షణ మంత్రిత్వ శాఖ
మాస్కోలో జరగనున్న 75వ రెండో ప్రపంచ యుద్ధ విజయ దినోత్సవ కవాతుకు హాజరుకానున్న రక్షణ శాఖ మంత్రి రాజ్నాథ్ సింగ్
భారత రక్షణ శాఖ మంత్రి శ్రీ రాజ్నాథ్ సింగ్ వచ్చే నెల 24వ తేదీన మాస్కోలో పర్యటించనున్నారు. అక్కడ జరిగే, 75వ రెండో ప్రపంచ యుద్ధ విజయ దినోత్సవ కవాతులో పాల్గొననున్నారు. రెండో ప్రపంచ యుద్ధంలో రష్యా, మిత్రదేశాల సైనికుల ధీరోదాత్తత, త్యాగాలను గుర్తు చేసుకుంటూ ఈ కవాతు నిర్వహించనున్నారు. రష్యా రక్షణ శాఖ మంత్రి సెర్గెయ్ షోయిగు, ఈ కవాతులో పాల్గొనేందుకు రమ్మని భారత రక్షణ శాఖ మంత్రిని ఆహ్వానించారు. వాస్తవానికి ఇది మే 9వ తేదీన జరగాల్సివున్నా,
కొవిడ్ కారణంగా వాయిదా పడింది.
రష్యా, ఇతర మిత్రదేశాలతో కలిసి కవాతులో పాల్గొనేందుకు 75 సభ్యుల భారత సైన్య బృందం ఇప్పటికే మాస్కో చేరుకుంది. 'సిక్కు లైట్ ఇన్ ఫాంట్రీ రెజిమెంట్'కు చెందిన మేజర్ స్థాయి అధికారి భారత బృందానికి నాయకత్వం వహిస్తారు. రెండో ప్రపంచ యుద్ధంలో ఈ రెజిమెంట్ శౌర్యంతో పోరాడింది. ఇతర శౌర్య పతకాలతోపాటు, నాలుగు 'బ్యాటిల్ హానర్స్', రెండు 'మిలట్రీ క్రాస్' పురస్కారాలను సగర్వంగా పొందింది.
రెండో ప్రపంచ యుద్ధంలో పాల్గొని వీరమరణం పొందిన భారత్, రష్యా, ఇతర మిత్రదేశాల సైనికులకు నివాళిలా విజయ దినోత్సవ కవాతు జరుగుతుంది. విజయ దినోత్సవం సందర్భంగా... రష్యా అధ్యక్షుడు పుతిన్ కు భారత ప్రధాని శ్రీ నరేంద్ర మోదీ, రష్యా రక్షణ మంత్రి సెర్గెయ్ షోయిగుకు రాజ్నాథ్ సింగ్ శుభాకాంక్షలు తెలిపారు. రష్యాలో జరగనున్న రాజ్నాథ్ పర్యటన, ఇరు దేశాల మధ్య దీర్ఘకాలిక, ప్రత్యేక వ్యూహాత్మక భాగస్వామ్యాన్ని బలోపేతం చేస్తుంది.
(Visitor Counter : 173
ఆరోగ్య, కుటుంబ సంక్షేమ మంత్రిత్వ శాఖ
112.34 కోట్లు పైబడ్డ భారత టీకా డోసుల సంఖ్య
గత 24 గంటలలో 30.20 లక్షలకు పైగా టీకా డోసుల పంపిణీ
కోలుకున్నవారి శాతం ప్రస్తుతం 98.26%
గత 24 గంటల్లో కొత్త కరోనా కేసులు 10,229
దేశంలో చికిత్సలో ఉన్నవారు 1,34,096మంది; 523 రోజుల అత్యల్పం
వారపు పాజిటివిటీ 0.99%, 52 రోజులుగా 2% లోపు
గత 24 గంటలలో 30,20,119 మందికి టీకాలివ్వటంతో దేశంలో మొత్తం ఈ ఉదయం 7 గంటల దాకా పంపిణీ చేసిన టీకా డోసుల సంఖ్య 112.34 కోట్లు దాటి 1,12,34,30,478 కు చేరింది. మొత్తం 1,15,01,243 శిబిరాల ద్వారా దీన్ని సాధించగలిగారు. ఆ వివరాలు ఇలా ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
1,03,80,497
|
|
రెండో డోస్
|
|
93,34,144
|
|
కోవిడ్ యోధులు
|
|
మొదటి డోస్
|
|
1,83,74,094
|
|
రెండో డోస్
|
|
1,61,78,125
|
|
18-44 వయోవర్గం
|
|
మొదటి డోస్
|
|
43,26,35,344
|
|
రెండో డోస్
|
|
17,04,47,156
|
|
45-59 వయోవర్గం
|
|
మొదటి డోస్
|
|
17,83,12,929
|
|
రెండో డోస్
|
|
10,49,30,515
|
|
60 ఏళ్ళు పైబడ్డవారు
|
|
మొదటి డోస్
|
|
11,17,34,885
|
|
రెండో డోస్
|
|
7,11,02,789
|
|
మొత్తం
|
|
1,12,34,30,478
గత 24 గంటలలో 11,926 మంది బాధితులు కోలుకోగా మొత్తం ఇప్పటిదాకా కోవిడ్ బారినపడి కోలుకున్నవారి సంఖ్య 3,38,49,785కి చేరింది. దీంతో ఇప్పటిదాకా కోలుకున్నవారి శాతం 98.26% అయింది.
కేంద్ర, రాష్ట్ర ప్రభుత్వాలు కొనసాగిస్తున్న చర్యల ఫలితంగా గత 141 రోజులుగా రోజువారీ కొత్త కేసులు 50 వేలలోపే ఉంటున్నాయి. గత 24 గంటలలో 10,229 కొత్త కేసులు వచ్చాయి.
ప్రస్తుతం చికిత్సలో ఉన్న కోవిడ్ బాధితుల సంఖ్య 1,34,096 కాగా ఇది గత 523 రోజుల అత్యల్పం. ప్రస్తుతం చికిత్సలో ఉన్నవారు మొత్తం పాజిటివ్ కేసులలో 0.39% మాత్రమే. ఇది 2020 మార్చి తరువాత అత్యల్పం.
పరీక్షల సామర్థ్యం దేశవ్యాప్తంగా పెరుగుతూనే ఉంది. గత 24 గంటలలో 9,15,198 పరీక్షలు జరపగా, దేశ వ్యాప్తంగా అయిప్పటిదాకా జరిపిన పరీక్షలు 62.46 కోట్లకు పైగా  కు చేరాయి. ఆ విధంగా పరీక్షల సామర్థ్యం పెరగటంతో వారపు పాజిటివిటీ 0.99% కు చేరి గత 52 రోజులుగా 2% లోపే నమోదవుతూ వస్తోంది. రోజువారీ పాజిటివిటీ 1.12% కాగా ఇది 42 రోజులుగా 2% లోపే. 77 రోజులుగా 3% లోపే ఉంటోంది.